NaiveNeuron/SloPal huggingface dataset:
R. Fico, predseda vlády SR: (2008-09-11):
Neprítomný bude podpredseda vlády pre vedomostnú spoločnosť, európske záležitosti, ľudské práva a národnosti pán Čaplovič, je na zahraničnej pracovnej ceste. Zastupuje ho podpredseda vlády a minister školstva pán Mikolaj. Ďalej zo zdravotných dôvodov je neprítomný podpredseda vlády a minister spravodlivosti pán Harabin. Zastupuje ho podpredseda vlády a minister vnútra pán Kaliňák. Mimo územia Bratislavy je na pracovnej ceste minister výstavby a regionálneho rozvoja pán Janušek. Zastupuje ho minister hospodárstva pán Jahnátek. Na zahraničnej pracovnej ceste vo Francúzsku je minister financií pán Počiatek. Zastupuje ho minister hospodárstva pán Jahnátek. A rovnako na pracovnej ceste mimo Bratislavy je minister životného prostredia pán Chrbet. Zastupuje ho minister pôdohospodárstva pán Becík. Žiadne otázky neboli na ministra obrany Slovenskej republiky na pána Bašku. Vážený pán predseda, som pripravený odpovedať na otázky, ktoré postavili panie poslankyne a páni poslanci Národnej rady Slovenskej republiky.
Smolíková, Eva, poslankyňa NR SR (2019-12-03):
Ďakujem pekne za slovo. Vážený pán predseda, vážené panie poslankyne, vážení páni poslanci, v rozprave vystúpili štyria poslanci, z nich dvaja poslanci vystúpili dvakrát. Dvaja poslanci podali pozmeňujúce a doplňujúce návrhy a jeden poslanec podal procedurálny návrh. Najprv budeme hlasovať o procedurálnom návrhu pána poslanca Mihála, ktorý navrhol nepokračovať v rokovaní o návrhu zákona. Pán predseda, dajte o tomto návrhu hlasovať.
A. Belousovová, podpredsedníčka NR SR: (2008-01-30):
Ako prvý, nech sa páči, má slovo pán poslanec Pado.
Bugár, Béla, podpredseda NR SR (2011-12-02):
Prezentujme sa a hlasujme o návrhu zákona tak, ako uviedla pani spoločná spravodajkyňa Pfundtner. (Hlasovanie.) Prítomných 137 poslancov, za 79, zdržalo sa 57, 1 nehlasoval. Vládny návrh zákona sme schválili. Teraz prosím predsedu gestorského výboru pre hospodárstvo, výstavbu a dopravu pána poslanca Stanislava Janiša, aby uviedol hlasovanie v prvom čítaní o vládnom návrhu zákona o energetike a o zmene a doplnení niektorých zákonov , tlač 562.
Jurinová, Erika, podpredsedníčka NR SR (2015-11-25):
Ďakujem, pán poslanec. Na vaše vystúpenie nie sú faktické poznámky. Dávam teraz možnosť vystúpiť pánovi poslancovi Želiezkovi. Nech sa páči.
Bastrnák, Tibor, poslanec NR SR (2018-06-18):
Ďakujem veľmi pekne. Vážený pán podpredseda, milé dámy, vážení páni dovoľte, aby som vám odôvodnil príslušný návrh zákona. Cieľom navrhovanej úpravy je umožniť súkromnú výrobu destilátov z vlastného, z vlastného ovocia pre vlastnú spotrebu fyzickými osobami výlučne zo zákona presne stanovených podmienok. Na Slovensku, rovnako ako i v okolitých krajinách existuje dlhodobá tradícia súkromnej výroby destilátov z vlastného dopestovaného ovocia, ktorá je však platnou právnou úpravou postavená mimo zákon. Aktuálne riešenie nemožno považovať za postačujúce, keďže napriek jednoznačnému zákazu a hrozbe trestného stíhania dochádza k súkromnej výrobe destilátov fyzickými osobami v nezanedbateľnom rozsahu. Návrh z uvedeného dôvodu definuje súkromnú výrobu destilátu, ako i súkromného výrobcu destilátu v rámci zákona č. 467/2002 Z. z. a stanovuje podmienky, za ktorých súkromný výrobca destilátu môže súkromnú výrobu destilátu vykonávať, okrem minimálneho veku 18 rokov, vlastníctva destilačného zariadenia spĺňajúceho stanovené podmienky a zákazu použitia vyrobeného destilátu na inú ako súkromnú spotrebu, sa určuje maximálny objem vyrobeného liehu, ktorý súkromný výrobca destilátu môže vyrobiť za jeden kalendárny rok. Súkromný výrobca destilátu je povinný oznámiť tržbu destilačného zariadenia, zároveň musí byť splnená i daňová povinnosť. V tomto smere nie je možné upraviť výnimku z daňovej povinnosti s ohľadom na legislatívu Európskej únie. Návrh ďalej upravuje kompetencie Ministerstva pôdohospodárstva a rozvoja vidieka Slovenskej republiky, ďalej len ministerstvo, kompetencie colných orgánov a tiež ukladanie sankcií v prípade porušenia zákonov, zákona. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako i medzinárodnými zmluvami, ktorými je Slovenská republika viazaná. Predložený návrh zákona predpokladá mierne priaznivý vplyv na verejné financie a mierne nepriaznivý vplyv na podnikateľské prostredie. Návrh nebude mať vplyv na životné prostredie, zamestnanosť a informatizáciu spoločnosti ani sociálne vplyvy. Ďakujem pekne. Prosím vás, otvorte rozpravu.
Kažimír, Peter, minister určený spravovaním vecí Ministerstva hospodárstva SR (2015-05-14):
Ďakujem, pani podpredsedníčka, za slovo. Prajem všetkým príjemný dobrý deň. Pán poslanec, táto otázka je ako šitá na mňa, už 47 rokov skoro (vyslovené s pobavením), z pohľadu toho, ako sa volám. A dovoľte mi teda, vám prečítať odpoveď pripravenú na rezorte hospodárstva. Slovenská obchodná inšpekcia nemá informácie o výskyte tzv. kazítok vo výrobkoch, nakoľko do dnešného dňa nedostala žiadny spotrebiteľský podnet na uvedenú tému a ani pri doterajšej činnosti na základe skúšok bezpečnosti výrobkov nezískala vedomosť o existencii tzv. kazítok v žiadnom sortimente výrobkov. Rovnako ani laboratóriá, ktoré skúšky vykonávali, obchodnú inšpekciu neupozornili na existenciu podozrivých súčiastok v ktoromkoľvek nepotravinovom sortimente. Tieto praktiky sú však už aktuálne evidované v niektorých členských štátoch Európskej únie, napríklad vo Francúzsku, kde túto problematiku upravili v rámci trestného práva a navrhovaná úprava má teda najmä preventívny charakter a spadá do oblasti ochrany ekonomických záujmov spotrebiteľa. K vašej otázke, či v tejto súvislosti boli už uložené nejaké sankcie zo strany Slovenskej obchodnej inšpekcie, je potrebné podotknúť, že štátne orgány môžu konať len v rozsahu a spôsobom, ktoré ustanoví zákon. Vzhľadom na to, že ide o novú zákonnú povinnosť, ktorá doposiaľ nebola v slovenskom právnom poriadku nikde zakotvená, Slovenská obchodná inšpekcia v tejto veci nevykonala ani jednu kontrolu a teda neuložila žiadne sankcie. Z tohto dôvodu tiež Slovenská obchodná inšpekcia nevedie žiadne súdne spory s výrobcami, dovozcami, dodávateľmi ani predávajúcimi a ani nemá vedomosť o súdnych sporoch vedených medzi spotrebiteľmi a podnikateľmi, ktorí vo výrobkoch použili kazítko, pretože Slovenská obchodná inšpekcia aj Ministerstvo hospodárstva Slovenskej republiky nedisponuje takýmito štatistikami či informáciami. Skončil som.
Pellegrini, Peter, predseda NR SR (2015-11-25):
Hlasujme o pozmeňujúcom návrhu zo spoločnej správy. (Hlasovanie.) Prítomných 127 poslancov, za hlasovalo 82, zdržalo sa 45 poslancov. Tento bod sme schválili.
Hrnčiar, Andrej, podpredseda NR SR (2019-09-20):
Jedna faktická poznámka, pán poslanec Pčolinský.
Pellegrini, Peter, predseda NR SR (2015-03-10):
Pán poslanec Érsék.
Blanár, Juraj, podpredseda NR SR (2022-06-21):
Osem faktických poznámok. Pán predseda Viskupič, nech sa páči.
Glváč, Martin, podpredseda NR SR (2016-10-26):
Pán poslanec Viskupič.
Remišová, Veronika, poslankyňa NR SR (2018-01-31):
Už nemôžem nič povedať. Som na to úplne zabudla. Prepáčte, ako by som nič nepovedala. (Povedané so smiechom.) Týmto končím a ďakujem vám veľmi pekne.
Beluský, Martin, poslanec NR SR (2022-03-18):
Ďakujem za slovo, pán podpredseda. Vážené panie poslankyne, páni poslanci, na úvod zatiaľ krátko. Predstavujeme návrh zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení, ktorého cieľom je napraviť škody, ktoré spôsobili predchádzajúce vlády sporiteľom v druhom dôchodkovom pilieri zásahmi do legislatívy, a zvýšiť zhodnotenie ich finančných vkladov. Tým sa zároveň zabezpečí aj dôstojnejší a vyšší dôchodok. Viacej uvediem v rozprave, do ktorej sa hlásim ako prvý.
J. Burian, poslanec: (2006-08-04):
Gestorský výbor na základe uznesení výborov k Programovému vyhláseniu vlády Slovenskej republiky so žiadosťou o vyslovenie dôvery odporúča Národnej rade Slovenskej republiky podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky po prvé schváliť túto požiadavku výboru Národnej rady Slovenskej republiky. Poprosím vás, dajte hlasovať.
Grendel, Gábor, podpredseda NR SR (2021-09-21):
Do rozpravy sa opäť hlási, nie? O. K., takže vyhlasujem rozpravu za skončenú. A, pán navrhovateľ, v rámci záverečného slova nech sa páči.
Laurenčík, Milan, podpredseda NR SR (2021-05-10):
Pán poslanec Miroslav Suja s faktickou poznámkou.
Kollár, Boris, predseda NR SR (2022-10-07):
(Zaznievanie gongu.) Vážení kolegovia, budeme pokračovať v prerušenom rokovaní. Opäť pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 534/2021 Z. z. o štátnom rozpočte na rok 2022 (tlač 1203.) Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi, aby uviedol hlasovanie. Ide vám to?
Laurenčík, Milan, podpredseda NR SR (2020-05-14):
Ďalším diskutujúcim a vystupujúcim v rozprave je pán poslanec Dušan Muňko, nech sa páči.
Majorová Garstková, Jana, poslankyňa NR SR (2023-06-22):
Hlasovať o tomto návrhu budeme 29. júna o sedemnástej hodine. Ďakujem.
Nemec, Richard, poslanec NR SR (2020-11-25):
Ďakujem, pán predsedajúci. Pani kolegyne, kolegovia, predkladám ešte pozmeňujúci návrh. Ide o to, že tento antidopingový zákon sme urobili tak, aby sa dal dať do veľkej novely o zákone o športe, ktorý bude, ktorý bude na budúci rok novelizovaný, takže aby to bolo celé prepracované do detailov, takže ešte jeden pozmeňujúci návrh, ktorý mi dovoľte, aby som prečítal. Pozmeňujúci a doplňujúci návrh poslanca Národnej rady Slovenskej republiky Richarda Nemca k návrhu poslancov Národnej rady Slovenskej republiky Richarda Nemca, Radovana Slobodu a Petra Vonsa na vydanie zákona, ktorým sa mení a dopĺňa zákon č. 440/2015 Z. z. o športe a o znení doplňujúcich niektorých zákonov v znení neskorých predpisov, parlamentná tlač č. 216. 1. V čl. I sa za bod 2 vkladá nový bod 3, ktorý znie: 3. V § 67 ods. 1 písm. b) druhom bode sa na konci pripája slovo „alebo“. 2. V čl. I bodu 7 § 88 ods. 1 úvodnej vete sa slová „v súlade s pravidlami Svetového antidopingového programu je“ navrhujú sa slová „podľa pravidiel agentúry prijatých podľa § 87 ods. 1 je“. 3. V čl. I bod 7 § 88 ods. 1 písm. g) sa slová „s akoukoľvek“ nahrádzajú slovom „so“. 4. V čl. I bode 7 § 88 ods. 1 písm. k) sa za slovo „dopingu“ vkladá slovo „podľa písmena a) až j)“. 5. V čl. I bode 7 § 88 ods. 2 sa za slová „zakazuje“ sa dopĺňajú slová „počas súťaže alebo mimo nej, v súvislosti s účasťou športovca na súťaži“. 6. V čl. I bod 7 § 90 ods. 1 písm. b) sa slová „ktoré majú“ zahrňujú slovami „ktoré má“. 7. V čl. I bode 7 § 91 ods. 4 písm. a) slovo „a“ nahrádzame čiarkou. 8. V čl. I bode 7 § 92 ods. 2 sa slová „každá komisia“ nahrádzajú slovom „komisia“. 9. V čl. I bod 7 § 92 ods. 2 písm. d) sa slová „komisií“ nahrádza slovom „komisie“. 10. V čl. I bod 7 § 92 ods. 3 písm. d) sa slová „športových vied“ nahrádzajú slovami „vied o telesnej kultúre“. 11. V čl. I bod 7 § 92 ods. 3 písm. e) sa vypúšťa slovo „žiadnom“. 12. V čl. I bod 7 § 92 ods. 13 sa slovo „upravuje“ nahrádza slovami „upraví“ a slovo „vydáva“ sa nahrádza slovom „príjme“. 13. V čl. I bode 7 § 93 ods. 1 sa končí, sa na konci pripájajú slová „v rozsahu podľa § 89 ods. 1 písm. e)“. 14. V Čl. I bode 7 § 93 ods. 3 sa vypúšťajú slová „tohto odseku". V súvislosti s podaním pozmeňujúceho návrhu žiadam vyňať bod 7 zo spoločnej správy na samostatné hlasovanie. Ďakujem veľmi pekne.
Nicholsonová, Lucia, podpredsedníčka NR SR (2016-05-18):
Ďakujeme aj my za stručné uvedenie návrhu zákona. A teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Soni Gaborčákovej. Nech sa páči, máte slovo.
Hraško, Igor, poslanec NR SR (2013-09-18):
Ďakujem pekne, pán predsedajúci. Pán kolega Lipšic, veľmi pekne ste povedali to, čo sa tu včera dialo. A naozaj vláda Roberta Fica nemá v sebe štipku charakteru a robí si z parlamentu, ktorému je podriadená, naozaj dobrý deň. A niet sa čo čudovať, pretože ani predseda parlamentu si s touto vládou nevie urobiť poriadok a je taký bezcharakterný, že si dovolí v priamom prenose v televízii, ktorej robil reklamu, svojím vlastným telom klamať vedome a zavádzať občanov Slovenskej republiky, len aby sa snažil očistiť meno svojich poslancov potúžených alkoholom. Snaží sa prevrátiť fakty, ktoré sú nezvratné, ktoré sú dokázateľné, ale všetci vieme, ako túto schôdzu vedie. A nielen túto. Už sa dopustil viacerých prešľapov a nemyslím si, že je predseda parlamentu, ktorý je schopný viesť Národnú radu Slovenskej republiky. Tak ako premiér tohto štátu nezodpovedne vládne, myslí si, že len vládne sebe a svojím poslancom, ani nie voličom, tak takisto nemá svoje miesto na svojej stoličke a mal by odísť preč. A že vraj toto celé je len divadielko. No nie je to divadielko, pretože naozaj ľudia toho majú dosť. A on sa bojí nie poslancov Národnej rady, nie opozície, ale začína sa báť ľudí, ktorí prichádzajú na balkón Národnej rady a ktorí mu to dokážu tiež povedať priamo. Škoda, že mu to nemôžu povedať priamo do očí, lebo tuná nesedí a ani sedieť nebude, lebo sa bojí. Lebo sa bojí a bude sa báť (potlesk), pretože stále na neho budú vyťahované argumenty. Ďakujem. (Potlesk.)
Paška, Pavol, predseda NR SR (2012-10-25):
Hlasujeme o bode 6. Odporúčanie je schváliť. (Hlasovanie.) 141 prítomných, 81 za, 38 proti, 24 sa zdržalo. Aj bod 6 sme schválili.
Zmajkovičová, Renáta, podpredsedníčka NR SR (2013-09-25):
Pani kolegyňa, chcete reagovať? Pán poslanec Poliačik ďalší písomne prihlásený. Nie je v sále, stráca poradie. Pán poslanec Hlina. Nie je v sále, stráca poradie. Pán poslanec Zajac, nech sa páči.
Brisudová, Martina, poslankyňa NR SR (2020-03-20):
Sľubujem. (Potlesk.)
Jurinová, Erika, podpredsedníčka NR SR (2013-09-20):
Ďakujem pekne. Ja by som chcela len všetkých prítomných aj tých, ktorí tuná nie sú a ktorí nás náhodne počujú, pozvať na Pochod za život, ktorý sa uskutoční v nedeľu v Košiciach. Myslím, že viacerí sme deklarovali podporu rodiny, tak by som prosila, aby sme to aj naozaj fyzicky uskutočnili. Tí, ktorí sa tam nemôžu stretnúť, tak aspoň myšlienkami nech sú s nami. Ďakujem pekne.
Jurinová, Erika, podpredsedníčka NR SR (2014-04-01):
Vážený pán predseda Národnej rady, kolegyne, kolegovia, dovoľte mi predstaviť vám a predniesť ústavný návrh zákona, ktorý predložila skupina štyroch poslancov, ktorá mala prezentovať možnože takú širokospektrálnu zhodu na zmenách, ktoré chceme zaviesť, a tým podporiť aj druhý dôchodkový pilier. Možnože v krátkosti by som povedala, čo som už vlastne povedala aj pri predstavovaní anuitnej novely. Na začiatku tohto volebného obdobia sa stalo, že vládna strana SMER prišla s návrhom, alebo začali sa objavovať v médiách správy, že vládna strana má záujem dostať druhý dôchodkový pilier do ústavného zákona, aby už nevznikali nikdy pochybnosti o tom, že chce byť tento druhý pilier privatizovaný. Po niekoľkých stretnutiach opozičných predstaviteľov došlo k tomu, že videli sme, že existuje zhoda na niektorých bodoch alebo na možnože takých zásadných bodoch, čo nás veľmi tešilo, a mysleli sme, že to vyústi naozaj do prípravy alebo do uskutočnenia ústavného zákona, ktorý by to naozaj potvrdil a spečatil. Naopak, po čase sme sa dostali, sme zistili, že vládny SMER zatiaľ nemá skutočný záujem. Išlo len o reči, ktoré, čo sa nám dosť nepáčilo. A pretože naozaj existuje skutočný dôvod na to, že máme obavu, že aj po prijatí anuitnej novely môže dôjsť k tomu, že sa s týmto druhým pilierom ešte môžu diať rôzne zmeny, rozhodla sa skupina opozičných poslancov pripraviť novelu alebo teda ústavný zákon na ochranu dôchodkov. Znova zopakujem, že ide o body, ktoré boli dohodnuté na stretnutí, a nemal zásadný problém s týmito bodmi nikto, kto sa zúčastňoval týchto stretnutí, možnože s výnimkou pána poslanca Švejnu, ktorému išlo o zásadné riešenia, ale vieme, že v takom stave by táto, tento ústavný zákon nebol absolútne priechodný. Takže zobral sa najmenší spoločný menovateľ, ktorý spájal tento prienik, a predložili sme ústavný návrh zákona, ktorý máte k dispozícii. Stále zopakujem iba to, že aj keď bude prijatá anuitná novela, to znamená spôsob vyplácania z druhého piliera, stále vidíme veľké riziko, že peniaze, ktoré si šetria ľudia v druhom pilieri na svoje osobné účty, môžu byť použité na sanovanie prvého piliera alebo Sociálnej poisťovne na to, aby bola schopná vyplácať dôchodky terajším sporiteľom alebo terajším dôchodcom. Preto by som vás požiadala o podporu tohto ústavného návrhu zákona. A chcela by som mať istotu, že to, čo hovorila vládna strana na začiatku volebného obdobia, aj týmto naozaj potvrdí. Takže prosím vás o podporu tohto zákona.
P. Hrušovský, podpredseda NR SR: (2002-06-20):
Páni poslanci, odporúčam, je 17.00 hodín, budeme hlasovať teraz o prerokovaných bodoch programu. Preruším rokovanie o tomto vládnom návrhu zákona. Poprosím teraz pani poslankyňu Tóthovú a pána poslanca Muránskeho. Pani poslankyňa Tóthová, ideme hlasovať o vašom návrhu zákona, nech sa páči, poďte na miesto navrhovateľa. A pána poslanca Muránskeho prosím, aby ako spoločný spravodajca uvádzal jednotlivé návrhy na hlasovanie o návrhu poslancov Národnej rady Slovenskej republiky Kataríny Tóthovej a Jána Jasovského na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov (tlač 1552). Budeme najskôr hlasovať, pán poslanec, o bodoch zo spoločnej správy. Nech sa páči, uvádzajte jednotlivé hlasovania.
J. Laššáková, poslankyňa: (2005-02-08):
A moje pripomienky vlastne smerujú k celému postupu premeny štátneho podniku na akciovú spoločnosť. Skutočne ide o veľké hodnoty, ktoré vlastnil štát. A naozaj je potrebné tomuto venovať aj patričnú pozornosť. A fakt tieto materiály nie sú dobre vypracované, a preto budeme podporovať návrh, procedurálny návrh pána poslanca, aby boli vrátené predkladateľovi späť na dopracovanie. Ďakujem pekne.
Gyimesi, Juraj, poslanec NR SR (2020-09-02):
Ďakujem za slovo. Vážený pán predsedajúci, k návrhu uznesenia predložili pozmeňujúce návrhy traja poslanci a pristúpime k hlasovaniu v poradí, v akom boli predložené. Najprv pozmeňujúci návrh poslanca Juraja Blanára, ktorý navrhol doplniť tri nové body do uznesenia a ja vás poprosím, požiadam dať hlasovať o týchto uzneseniach zvlášť.
V. Veteška, podpredseda NR SR: (2004-06-29):
K. Džupa, poslanec: Ďakujem. Škoda, pán minister, že ste nepočuli celý môj príspevok a vyťahujete veci, ktoré nesúvisia a dávate ich dokopy. A nehnevajte sa, ja vám to tu napíšem, vlastne prečítam, čo je napísané v správe, že v Slovenskej republike je 54 špecializovaných geriatrických ambulancií, pričom som hovoril o špecializovanej starostlivosti, so 49 lekárskymi miestami. Na jedno lekárske miesto geriatra pripadá 177 762 obyvateľov, čo je 10 000 obyvateľov na 0,06 lekárskych miest. Je to fakt, ktorý je v tejto správe uverejnený. Ja som ho použil, a bez toho, aby som išiel do konfrontácie s ministerstvom zdravotníctva, som konštatoval, že v najbližších rokoch sa to musí zmeniť, aby sa zlepšila dostupnosť špecializovanej zdravotnej starostlivosti pre túto populáciu. Rovnako, ako som na úvod hodnotenia časti zdravotníckej konštatoval, že čo sa týka odborného zamerania Národného programu ochrany starších ľudí zo strany rezortu zdravotníctva, nemám vážnych výhrad, ale napriek tomu musím upozorniť z hľadiska dlhodobého na niektoré fakty, medzi nimi aj na tento. V ďalšej časti som sa už potom venoval iným rezortom. Ďakujem.
Mihál, Jozef, poslanec NR SR (2014-02-11):
Ďakujem. Ja sa veľmi stotožňujem a oceňujem vystúpenie pána Novotného a podpisujem sa podeň do slova a do písmena, tak ako hovorím. A chcem aj povedať, že za poslancov za stranu SaS podporíme tento návrh. No ale k veci, k tomu vystúpeniu. Takisto si myslím, že to, čo tu vlastne predvádza vláda Roberta Fica a 83 poslancov za stranu SMER, to je čiste len špičkovanie predvolebnej prezidentskej kampane a nič iné. Pretože ak by mali skutočne záujem na tom, aby sa dávky na Slovensku nerozdávali zadarmo, tak by príslušnú legislatívu prijímali rozumnejšie, rozmyslenejšie a doslova, ako sa hovorí, počúvali tých, ktorí prinášajú dobré návrhy, tak ako je aj tento a tak ako bola aj naša snaha na tejto schôdzi pripraviť a predložiť novelu ústavy, aby nebolo žiadnej pochybnosti o tom, či je možné požadovať za dávky určitú verejnoprospešnú aktivitu v prospech obce, regiónu, v prospech Slovenska. Chcem ešte aj potvrdiť to, že na úradoch práce momentálne je úžasný, ale úžasný chaos vyvolaný nielen novým zákonom o dávkach v hmotnej núdzi, ale aj ďalšími zmenami, o ktorých bude hovoriť aj moja kolegyňa Lucia Nicholsonová, takže nechám aj pre ňu priestor. Ja napríklad poviem jednu vec, jednu perličku. Jednu z mála dobrých vecí, ktorú ste schválili, a to je to, že prídavky na deti budú môcť poberať aj rodičia vysokoškolákov, ktorí opakovali ročník. Na úradoch práce o tom vôbec nič nevedia. A dokonca na Ústredí práce, to je ten orgán, to riaditeľstvo úradov práce, hovorca je úplne bezradný a nechápe, o čom sa hovorí, keď sa ho to niekto spýta. Čiže aj tie hlúposti, možno drobnosti, ktoré ste schválili, ktoré sú dobré, o tom sa na úradoch práce vôbec nevie. Tak ako... (Prerušenie vystúpenia časomerom.)
P. Hrušovský, predseda NR SR: (2002-11-06):
Nech sa páči, pán minister, uveďte a odôvodnite predmetný návrh zákona.
Hrnčiar, Andrej, podpredseda NR SR (2018-05-29):
Pán poslanec Mazurek.
Pleštinská, Zita, poslankyňa NR SR (2021-11-11):
Ďakujem, pán predsedajúci. Pandémia koronavírusu je globálny problém. Čelíme tlaku, ktorý celý svet vytrhol z komfortu a postavil pred úlohy v zápase s neviditeľným nepriateľom. Počet nakazených stúpa na tisíce, preto nielen Slovensko, ale všetky štáty sprísňujú opatrenia. Nechce sa mi veriť, že by sme si v tejto snemovni, koalícia aj opozícia, neuvedomovali zložitosť situácie v dôsledku pandémie COVID-19. Snahou koalície je hľadať riešenie, ktoré, pán kolega Fico, práve vy neustále bojkotujete. Neprijímame opatrenia – zle je, prijímame opatrenia – zle je. Vyhovuje vám táto situácia. Navyše poslanci parlamentu by mali byť vzorom a práve oni nedodržiavajú opatrenia. Neustále sú upozorňovaní, aby nosili respirátory. A oni sú hluchí alebo jednoducho frajeri? Zdravotníci a zdravotníčky pracujú na covid oddeleniach po celom Slovensku a denne sa pozerajú do očí ľuďom, ktorí nevládzu dýchať. Na oddeleniach COVID-19 prehrávajú pacienti boj o svoj život. Mnohí z nich sa ešte nedávno obávali očkovania a toto ochorenie podceňovali. Dnes by sa rozhodli inak, už je však neskoro. Práca zdravotníkov je extrémne náročná nielen fyzicky, ale predovšetkým duševne a ľudsky, čoraz mladších neočkovaných pacientov zomiera, ktorým už nedokážu pomôcť. Častokrát je ich odchod predčasný, ale najmä zbytočný, je to neopísateľný pocit bezmocnosti a zúfalstva. Všetci poslanci, ktorí namietajú sprísnenie opatrení a rebelujú v tejto snemovni, by mali ísť na covid oddelenia do nemocníc a vyskúšať si minimálne mesiac službu zdravotníkov pri pacientoch na umelej pľúcnej ventilácii.
Hlina, Alojz, poslanec NR SR (2013-03-26):
Nuž ale bol vtipný pán kolega. Keď sa búril francúzsky ľud, Mária Antoinetta sa pýtala, prečo sa búri, a odpoveď bola, že nemá chleba. Ona hovorí, že však nech je koláče. Kolega Jarjabek, prosím vás pekne, pre pamäť tohto ľudu v tejto krajine to treba vytesať do kameňa, keď sa väčšina rozhodne, že tento parlament bude hlasovať raz za mesiac, tak bude hlasovať raz za mesiac. Prísne vzaté, je to pravda. Ale hovorí to presne o tom, čo ste a ako to vnímate. Presne o tom to hovorí. To je to, čo vo vás zostalo, to ponímanie toho práva a spravodlivosti toho princípu, kvôli čomu pretiekli potoky krvi. Vy si tu nezaslúžite sedieť, vážení, lebo nemáte ani dunst o tom, čo je parlamentná demokracia, čo je parlament, čo sú nejaké inštitúty, čo je úcta k právu, čo je spravodlivosť. A ja vám to tu musím vykrikovať. A vy sa na tom smejete, aký som blbý a blázon. Áno, budem vám to vykrikovať, budem vaším zrkadlom, dovtedy, kolegovia, kým to nepochopíte, že k týmto laviciam musíte mať úctu, kvôli histórii, lebo vy ste to všetko dostali zadarmo, preto sa tak k tomu staviate, ale niekde kvôli tomu ľudia trpeli a presne to vám treba ukazovať, toto zrkadlo ja pre vás budem robiť. Majte úctu k parlamentu. Majte ju.
Laššáková, Jana, podpredsedníčka NR SR (2014-10-22):
Na vystúpenie pána poslanca s faktickou poznámkou pán poslanec Hlina. Končím možnosť prihlásiť sa s faktickými poznámkami. Nech sa páči, pán poslanec, máte slovo.
R. Madej, poslanec: (2003-03-04):
Čo sa týka čl. 40, o chvíľu bude mať možno vládna koalícia viac ako 90 poslancov. Je na vás, ako zmeníte ústavu, či sa o to pokúsite. Ak zavediete to, že má byť platené zdravotníctvo a ľudia si majú platiť v jednotlivých zdravotníckych zariadeniach, je to na vás, ale podľa môjho názoru toto môžete urobiť iba touto úpravou. Ďakujem veľmi pekne za odborné názory. Toto bol môj. Z. Martináková, podpredsedníčka NR SR: Do rozpravy je ďalej prihlásená pani poslankyňa Angyalová. Po nej pán poslanec Blajsko.
Paška, Pavol, predseda NR SR (2013-09-19):
Dámy a páni, poprosím verejnosť na balkóne, aby zachovala kľud, chceme pokračovať v hodine otázok. Poprosím vás, pani poslankyne a páni poslanci, budeme... (Ruch v sále.) Poprosím členov vlády, aby zaujali svoje miesto, aby mohli odpovedať na otázky. Poprosím vás, dámy a páni, ktorí máte záujem o odpovede členov vlády na otázky, ktoré ste pre nich pripravili, aby ste zaujali miesto. (Opäť krik poslankyne Mezenskej z balkóna počas prejavu predsedajúceho.) Pani poslankyňa, pani poslankyňa, pani poslankyňa, poďte si sadnúť dole, členovia vlády vám odpovedia na vaše otázky, len nerušte, prosím vás, rokovanie. Pani poslankyňa, máte mandát, môžte sedieť v rokovacej sále, nemusíte byť na balkóne. Poprosím vás, aby ste nerušili. Majte úctu aj k tým ľuďom, ktorí chcú sledovať, keď už nemáte úctu k svojim kolegyniam a kolegom a k členom vlády. (Neprestajný krik poslankyne Mezenskej z balkóna.) Pani poslankyňa, pani poslankyňa, ešte raz vás žiadam, máme tu členov vlády, ktorí chcú zodpovedať na otázky vašich kolegýň a kolegov. Sú tu ľudia, ktorých zaujíma, ako rokuje Národná rada. (Neprestajný krik poslankyne Mezenskej z balkóna.) Pani poslankyňa... Pán podpredseda vlády, poprosím vás, keby ste odpovedali na otázku pána predsedu výboru pre európske záležitosti Ľuboša Blahu, ktorý sa pýta: „Vážený pán minister, mohli by ste opäť pripomenúť niektorým menej zorientovaným poslancom opozície, ktorí očividne ešte nepostrehli, že rovná daň bola iba neférovým a primitívnym experimentom banánových a postkomunistických štátov, ktoré štáty majú vo svete rovnú daň, aby sme si pripomenuli exotické inšpirácie našej popletenej pravice?“ Nech sa páči, pán podpredseda vlády.
Dostál, Ondrej, poslanec NR SR (2019-04-03):
Mám procedurálny. V súlade s § 146 ods. 1 zákona o rokovacom poriadku navrhujem, aby Národná rada rozhodla o tom, že pán predseda Národnej rady Andrej Danko požiada o stanovisko ústavnoprávny výbor, či predseda Národnej rady Andrej Danko postupoval v súlade zo zákonom o rokovacom poriadku, keď dnes vykázal poslanca Martina Poliačika z rokovacej sály počas uvádzania jeho vlastného návrhu zákona. Odôvodňujem to tým, že mám vážnu pochybnosť o tom, že predseda Národnej rady Andrej Danko mal dôvody dané zákonom o rokovacom poriadku, aby poslanca Poliačika vykázal z rokovacej sály. Čiže predkladám tento procedurálny návrh, aby ústavnoprávny výbor zaujal stanovisko a následne bolo o tom rozhodnuté. Ďakujem.
Grendel, Gábor, podpredseda NR SR (2021-05-06):
Pán poslanec Ferenčák.
Šimko, Jozef, poslanec NR SR (2021-02-05):
Dobre, tak skúsim to. Takže naviažem na slová, samozrejme, lebo zrejme to aj nás ako poslancov, ktorí sme tu, ale aj občanov, ktorí sledujú, určite toto bude zaujímať, pretože fakt tá situácia je kritická. Keď zisk je 500-, 600-tisíc denný a sú v obrovskej strate, tak kde je ten problém vlastne? Takže len toľkoto. Ďakujem pekne.
B. Bugár, podpredseda NR SR: (2002-04-10):
Pán poslanec Oberhauser, máte slovo. V. Oberhauser, poslanec: Ďakujem, pán predsedajúci. Za Slovenskú národnú stranu môžem povedať, že jednoznačne podporíme návrh zákona a sme radi, že predkladatelia sú otvorení ďalším návrhom, aby sme mohli doplniť tento návrh zákona užitočnými opatreniami, ktoré by pomohli riešiť situáciu na slovenskom trhu. Rozprava, ktorá ale prebehla, ma vybudila k tomu, aby som povedal, že by bolo treba zase si ale naliať čisté víno. A to je jednoznačne v tom, že vláda tento zákon má dávno pripravený ako návrh, bol niekoľkokrát prerokovaný a pán Mikloš, podpredseda vlády pre ekonomiku, likvidátor slovenského obchodu v prvej vlne privatizácie, keď rozbil všetky slovenské obchodné siete prostredníctvom malej privatizácie, zabránil, aby sa tento návrh zákona dostal do parlamentu. Takže, pán poslanec Finďo a ďalší, je tu naozaj situácia takáto, že my ako opoziční poslanci sme si ani netrúfli podať návrh takéhoto zákona, keď podpredseda vlády pre ekonomiku, ktorý je zodpovedný za to, čo sa deje v ekonomickej oblasti na Slovensku, urobil všetko pre to, aby obchodné siete na Slovensku sa vyvíjali živelne a aby jednoducho mali vytvorené také pravidlá – žiadne pravidlá, ktoré vlastne zničili slovenský obchod. A to je celá pravda, aby sme sa nehrali na skrývačku. Ďakujem.
R. Rafaj, poslanec: (2007-01-30):
Vážená Národná rada, kolegovia, kolegyne, Výbor Národnej rady Slovenskej republiky pre kultúru a médiá ma svojím uznesením č. 40 zo dňa 22. januára určil za spravodajcu k vládnemu návrhu zákona o digitálnom vysielaní programových služieb a poskytovaní iných obsahových služieb prostredníctvom digitálneho prenosu a o zmene a doplnení niektorých zákonov (skrátene tzv. zákon o digitálnom vysielaní). V súlade s § 73 ods. 1 zákona Národnej rady č. 350/1996 Z. z. o rokovacom poriadku v znení neskorších predpisov podávam v prvom čítaní spravodajskú správu o predmetnom návrhu zákona. Uvedený návrh bol doručený poslancom Národnej rady v stanovenej lehote, čím boli splnené podmienky určené zákonom Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutočňuje prvé čítanie. Predseda Národnej rady posúdil uvedený návrh podľa legislatívnych pravidiel v súlade s rokovacím poriadkom. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona o rokovacom poriadku Národnej rady, ako i náležitosti určené v legislatívnych pravidlách... (Ruch v sále.)
V. Veteška, podpredseda NR SR: (2005-05-25):
Teraz žiadam pána poslanca Přidala, aby podal informáciu o prerokovaní materiálu vo výbore pre hospodárstvo, privatizáciu a podnikanie.
Glváč, Martin, podpredseda NR SR (2016-09-12):
Pán spravodajca, o 11.00 hod. bolo zrušené hlasovanie. To znamená najskôr o 17.00 hod.
Bugár, Béla, podpredseda NR SR (2016-03-23):
Vážené panie poslankyne, vážení páni poslanci, chcem sa opýtať, či každý z vás už využil to právo ísť hlasovať a tajne voliť. (Reakcie z pléna.) Ešte kolega nie. (Reakcia z pléna.) Ak áno, tak vyhlasujem tajné hlasovanie za skončené a, samozrejme, prosím overovateľov, aby teda sa ujali práce, aby spočítali hlasy, vyhotovili zápisnicu a keď budú hotoví, tak, samozrejme, budú nás o tom informovať. Takže do tej doby vyhlasujem prestávku. (Prestávka. Spracúvanie výsledkov tajného hlasovania.) (Po prestávke.)
J. Vaľová, poslankyňa: (2010-01-20):
A čo sa týka, prosím vás pekne, neobviňujte nás z vašich praktík, kedy ste navrhli maximum sociálnych zákonov pred voľbami, pred ďalšími voľbami, v ktorých ste zostavovali vládu, pretože potom ste ich museli okamžite zrušiť a museli ste robiť také opatrenia, že ste si fakt ten kalich horkosti vypili do dna. A za tie vaše klamstvá a farizejstvá vám občania vystavili známku. Chcela by som iba povedať, že verím, že zahlasujete, pretože túto agendu hlásate už dávno. My nemáme problém si ju dať aj do volebného programu. A pani Tkáčovej, ako povedala, že nepokoje ešte iba budú, počkajte. Pani Tkáčová, ako viete, vy ich organizujete? Áno, „honička“ na SMER sa už začala v januári a vy viete, aké budú nepokoje. Tak ja vám gratulujem, pretože aj váš kolega už povedal, že my a kríza vám ukážeme! Čiže myslím si, že toto je skutočne výstavná skriňa SDKÚ, ako škodiť občanom Slovenska.
Bugár, Béla, podpredseda NR SR (2016-10-19):
Vážené panie poslankyne, vážení páni poslanci, pristúpime k hlasovaniu. Máme ich dosť, takže prosím, aby sme sa sústredili. Najprv budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy (tlač 178). Pani poslankyňa Sárközy, máte slovo. (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 178.)
Goga, Pavol, poslanec NR SR (2011-05-26):
Ďakujem za slovo. Dovolím si podporiť slová pána poslanca Blanára a možno doplniť ešte o to, že dva dni sme rokovali o návrhu zákona k jazyku národnostných menšín a v jednom z vystúpení sme počuli aj názor, že tento zákon bol politicky vynútený. Myslím si, že väčšina vystupujúcich aj v rozprave s týmto názorom súhlasila. A v tejto súvislosti si dovolím použiť paralelu a povedať, že aj tento text vyhlásenia, ktoré predložil Zahraničný výbor Národnej rady Slovenskej republiky, je politicky vynútený. Aby sme akože reagovali na smerovanie Maďarska voči Slovensku, a potom strčili hlavu do piesku. A to je možno odpoveď na naznačený úmysel prehodiť parlamentné tlače zaradené do programu tejto schôdze. Ďakujem.
Viskupič, Jozef, poslanec NR SR (2015-06-26):
Ďakujem. Ja som sa nesústredil úplne na vymenovanie všetkých tých dôvodov, prečo by podľa mňa turbo kompromisný návrh alebo vyššiu mieru kompromisu pri tejto téme ako zdobrovoľnenie používania gastrolístkov si veľmi predstaviť neviem. A keďže to skúšame opakovane, tak myslím, že tu je relevantný návrh zákona, ktorý neznesie kritiku nekomplexnosti, nesystémovosti, umelého zásahu. Proste je to tak kompromisný návrh, ktorý je pre všetky zúčastnené subjekty takpovediac „win“ alebo „víťazný“ a je v ich prospech okrem toho, ktorý z tohto stravovacieho alebo potravinového cyklu odčerpávajú, umelo odčerpávajú finančné prostriedky cez to, že keďže z toho majú postavený biznis plán, tak si sťahujú percentá na to, aby vôbec mohli na trhu fungovať. A ja si myslím, že trh takto celkom fungovať nemá a zrušenie tohto podnikateľského neba nejakej desiatke firiem by skôr to podnikateľské prostredie u nás narovnal. A moja osobná skúsenosť s gastrolístkami, keďže som bol dlhodobo v úlohe zamestnávateľa, je taká, že si to ľudia pýtajú a rôzne obchádzajú i tak aj v tejto. Čiže keď to bude menšia firma, tak sa dohodnú s tým zamestnávateľom teraz a dostanú proste tú hotovosť, pretože je to pre nich presne na účely, ktoré oni vedia rozhodnúť lepšie, ako to, že im dávame tieto umelé, krásne vyfarbené papieriky, ktoré stoja príliš veľa peňazí na to, aby nám zostali v systéme stravovania.
Gaborčáková, Soňa, poslankyňa NR SR (2017-05-18):
Ďakujem za odpoveď, ale teda pán minister mi neodpovedal, či môžu byť žiadateľmi špeciálne základné školy. A súvisí to vlastne s tou prvou položenou otázkou, že ak patria pod kompetencie ministerstva vnútra školy, to sú špeciálne základné školy, napríklad aj pri tejto výzve sa nemôžu uchádzať o výstavbu napríklad detského ihriska. Práve to je problém, prečo sú pod ministerstvom vnútra a nie pod ministerstvom školstva. Ďakujem.
Pellegrini, Peter, predseda NR SR (2015-06-25):
Prezentujme sa a hlasujme o návrhu ako o celku. S odporúčaním gestorského výboru, pani spravodajkyňa?
Jurinová, Erika, podpredsedníčka NR SR (2015-02-05):
Ďakujem veľmi pekne, pán minister, prerušujem rokovanie o tomto bode programu a v súlade s § 64 ods. 3 zákona o rokovacom poriadku bol doručený návrh na schválenie utvorenia poslaneckého klubu, klubu poslancov Národnej rady Slovenskej republiky za stranu Sloboda a Solidarita. Materiál máte rozdaný pod tlačou 1388. Dávam teraz slovo pánovi poslancovi Martinovi Poliačikovi, aby návrh uviedol. (Rokovanie o návrhu na schválenie utvorenia poslaneckého klubu – Klubu poslancov Národnej rady Slovenskej republiky za stranu Sloboda a Solidarita , tlač 1388.)
Paška, Pavol, predseda NR SR (2012-06-26):
(Hlasovanie.) 140 prítomných, 139 bolo za, 1 nehlasoval. Návrh uznesenia sme schválili. Pán poslanec Jánoš uvedie hlasovanie o uznesení k výročnej správe Ústavu pamäti národa za rok 2011 , tlač 63.
Kavecká, Monika, poslankyňa NR SR (2022-11-30):
Ďakujem veľmi pekne. Už som myslela, že sa ani nedostanem k faktickej, ak by ste si tu teda tú diskusiu viedli trošku dlhšie, ale moja faktická ide k ministrovi financií. Po desiatich rokoch spätne prichádza teraz naozaj najvyššie navyšovanie platov zdravotníckych pracovníkov. Ja na jednej strane som veľmi vďačná za každé jedno euro navyše pre zdravotníkov, pretože to do budúcna, do budúcna bude mať dobrý efekt. Malo sa to diať systematicky už spätne desať rokov. Teraz si uvedomme tú situáciu, že desať rokov nič a my ich už nedobehneme. My sme už stratili tých zdravotníkov a teraz, prosím vás, kolegovia, a budem to teda používať aj v rozprave, to, čo hovoril minister financií, že na jednej strane všetci chceme dať, áno, ale zahlasovať za rozpočet, to nie. Tak to je potom aká schizofrénia? Aké je to schizofrenické, že my chceme dať zdravotníckym pracovníkom a viníme ministra financií, že im to mal dať dávno, ale my sa tu vyhrážame všetci tým, že nezahlasujeme za rozpočet. Tak potom o čom to je? Ďakujem.
M. Dzurinda, predseda vlády SR: (2001-10-18):
keďže páni ministri Ftáčnik a Kňažko nemajú otázky, tak ich zastúpim ja. Namiesto pani Schmögnerovej bude odpovedať vicepremiér Mikloš, namiesto pána ministra Kukana pán minister Harach, namiesto pánov ministrov Šimka, Stanka pán minister Čarnogurský, namiesto pána ministra Magvašiho a pána ministra Koncoša pán minister Kováč a namiesto pána ministra Miklósa pán minister Harna. J. Migaš,  predseda NR SR: Ďakujem predsedovi vlády. Teraz pristúpime k odpovediam na vyžrebované otázky poslancov položené predsedovi vlády. Pán predseda, máme na to 15 minút. Prvú otázku položil pán poslanec Štefan Rusnák, je prítomný. Otázka Štefana Rusnáka pre predsedu vlády znie: „Má vláda predstavu o riešení problémov IMUNY, Šarišské Michaľany?“ Nech sa páči, pán predseda vlády.
Horváth, Zoltán, poslanec NR SR (2011-05-19):
Ďakujem. Keďže sme neschválili ani jeden procedurálny návrh, prosím, dajte hlasovať o tom, že predmetný návrh zákona Národná rada Slovenskej republiky prerokuje v druhom čítaní.
Mezenská, Helena, poslankyňa NR SR (2013-02-08):
Pre problémy, s ktorými sa ja stretávam pre tú veľkú hmlu, ktorá tu je niekoľko rokov okolo financovania politických strán, ale aj pre to, že si myslím, že najlepšou predvolebnou kampaňou pre každého poslanca je jeho práca počas štyroch rokov, si myslím a zastávam postoj, že financovanie politických strán má byť vôbec zrušené. Ďakujem.
Pellegrini Peter, predseda NR SR (2015-11-18):
Prezentujme sa a hlasujme o bodoch spoločnej správy 1 až 23, 25 až 68 spoločne s odporúčaním gestorského výboru schváliť. (Hlasovanie.) Prítomných 119 poslancov, za hlasovalo 76, zdržalo sa 41 poslancov, nehlasovali 2. Tieto body sme schválili.
B. Bugár, podpredseda NR SR: (2004-12-15):
Zároveň, pán poslanec, chcel by som vás poprosiť, aby ste reagovali na rozpravu, už nemáte čo prednášať, to ste mohli urobiť na začiatku. Ja vás dám vypnúť. (Potlesk.) K. Ondriaš, poslanec: Ja reagujem na rozpravu.
Glváč, Martin, podpredseda NR SR (2017-02-02):
Ak to máte aj písomne.
Budaj, Ján poslanec NR SR (2017-12-08):
Áno, budem reagovať na predrečníka, no lebo on to tiež spomenul. Chcem povedať, že ak to nebol populizmus, potom je tu otázka, ako hradí zdravotníctvo, keď tam zostáva v rozpočte najnižšie percento za poistencov štátu za dlhú dobu. Potom vyzývam k rýchlej zmene.
B. Bugár, podpredseda NR SR: (2001-09-07):
L. Hóka, poslanec: Ďakujem. V súlade s § 73 ods. 3 písm. c) rokovacieho poriadku Národnej rady Slovenskej republiky budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, vážený pán podpredseda, aby ste otvorili všeobecnú rozpravu o návrhu zákona. Ďakujem.
Laššáková, Jana, podpredsedníčka NR SR (2015-11-12):
Ďakujem pekne, pán spravodajca, zaujmite miesto určené pre spravodajcov. Otváram rozpravu. Do rozpravy som dostala písomnú prihlášku od pána poslanca Jozefa Mikloška, ktorého ale nevidím v sále, takže dávam možnosť prihlásiť sa do rozpravy ústne. Do rozpravy ústne sa hlási podpredseda Národnej rady pán Figeľ. Nech sa páči, pán podpredseda, máte slovo.
P. Paška, predseda NR SR: (2008-10-28):
Poprosím teraz pána predsedu výboru pre financie, rozpočet a menu pána poslanca Buriana, aby uvádzal hlasovanie v druhom čítaní o vládnom návrhu zákona, ktorým sa menia a dopĺňajú zákony v pôsobnosti Ministerstva financií Slovenskej republiky v súvislosti so zavedením meny euro v Slovenskej republike . Je to tlač 743.
Holečková, Martina, poslankyňa NR SR (2023-12-18):
Ďakujem veľmi pekne, pán predseda, ja sa chcem pridať k procedurálnemu návrhu, ktorý podal kolega. Podávam podobný. Prerušme rozpravu o bode č. 62 a otvorme rozpravu o vládnom návrhu zákona o štátnom rozpočte. Tiež vnímame ako veľmi dôležitý tento zákon. Tak ako aj vládna koalícia, veľmi radi by sme teda k tomu prispeli, aby bol tento zákon schválený v tomto roku. A ja by som vás zároveň aj poprosila, možno by naozaj ste mohli všeobecný súhlas využiť a mohli by sme začať rokovať o rozpočte. Ďakujem veľmi pekne.
A. Belousovová, podpredsedníčka NR SR: (2007-09-19):
Ďalej v rozprave vystúpi pán poslanec Kuruc a pripraví sa pán poslanec Ivančo. Nech sa páči, pán poslanec, máte slovo.
B. Bugár, podpredseda NR SR: (2006-03-16):
Pán podpredseda vlády, môžete sa vyjadriť k rozprave.
Laurenčík, Milan, podpredseda NR SR (2021-06-24):
Pán poslanec Eduard Kočiš, s faktickou poznámkou nech sa páči.
Kollár, Boris, predseda NR SR (2022-05-03):
S ďalšou faktickou pán poslanec Zahorčák.
P. Hrušovský, podpredseda NR SR: (2001-12-13):
(Prestávka.)
Kollár, Boris, predseda NR SR (2021-12-14):
S faktickou poznámkou vystúpi pán poslanec Dostál.
Glváč, Martin, podpredseda NR SR (2016-09-20):
Ďakujem veľmi pekne. Prosím spoločnú spravodajkyňu z ústavnoprávneho výboru poslankyňu Janu Laššákovú, aby informovala Národnú radu o výsledku prerokovania správy vo výboroch. Nech sa páči.
P. Hrušovský, predseda NR SR: (2004-04-29):
Nech sa páči, pán poslanec Mikloško.
Pčolinský, Peter, podpredseda NR SR (2023-06-21):
Ďakujem pekne. Pani navrhovateľka, môžete, samozrejme, vystúpiť ešte v rozprave. Máte záujem? (Reakcie z pléna.) Moment. Páni! Haló! Ja viem, čo mám robiť. Ja sa pýtam pani navrhovateľky, či chce vystúpiť teraz v rozprave. (Reakcia navrhovateľky.) Nie, dobre. Pýtam sa teda, kto sa chce... Pani navrhovateľka, ale my sme neskončili ešte váš bod. Vy ste stále na mieste. Pýtam sa, kto sa chce prihlásiť do rozpravy ústne? (Reakcia navrhovateľky.) Uzatváram možnosť prihlásiť sa ústne. Jeden pán poslanec. Pán poslanec Suja, nech sa páči. Čo? (Reakcia z pléna.) Ja už som uzavrel, Marián, tak desať minút sa o tom tu pomaly bavíme. Nech sa páči, pán poslanec.
Šimečka, Michal, podpredseda NR SR (2024-01-23):
Ďakujem pekne. Pán poslanec Hargaš.
Stachura, Peter, poslanec NR SR (2024-05-02):
Ďakujem, pani ministerka, za zodpovedanie otázky. Ja by som sa chcel opýtať, viete nám povedať presne, dokedy plánujete prísť pred verejnosť a povedať, ako to bude, lebo to už počúvame pomernú dlhú dobu, takže poprosím vás, aby ste verejne povedali, kedy môžeme očakávať finálne rozhodnutie. Ďakujem.
Laurenčík, Milan, podpredseda NR SR (2020-09-18):
Ďakujem, pán poslanec, prosím, zaujmite miesto pre spravodajcu. Otváram rozpravu. Do rozpravy som dostal písomnú prihlášku, ale vzhľadom k tomu, že je to zároveň pán predkladateľ, ktorý sa môže kedykoľvek prihlásiť do rozpravy a využije toto svoje právo, nech sa páči, pán poslanec Foltin, máte slovo. Ešte by som chcel upozorniť, že predpokladám, že rozprava bude určite dlhšia ako dve minúty, takže dneska o jedenástej hlasovať nebudeme.
Bugár, Béla, poslanec NR SR (2014-05-13):
Ďakujem za slovo. Vážený pán minister, ja si myslím, že musíte aj vy vidieť, že tí, ktorí tu vystupujú, hovoria o tom, že áno, treba brániť našu pôdu, aby to nedostali, dá sa povedať, takí, ktorí to len zneužívajú a ešte sú aj zo zahraničia. V poriadku. Len my upozorňujeme na to, že váš návrh je zlý. Jednak za vlády Ivety Radičovej, za našej vlády, sme predĺžili; lebo mali sme možnosť, vy už takú možnosť nemáte; o dva roky zákaz predávať do zahraničia. Aj tak viete, že rôzne zmluvy to mohli obísť. Ale, ale mali ste dva roky na to, aby sa pripravil zákon, ktorý by bol aj dôkladne premyslený. Totiž zoberte si napríklad taký konkrétny povedzme rodinný príklad. Po matke aj moje sestry, aj ja sme zdedili kus pôdy. A teraz povedzme jedna sestra chce predať tú pôdu a mne, ja to chcem kúpiť. Ale ja nie som poľnohospodár. Ako, ako sa k tomu môžem dostať? No áno, darovacia zmluva. Ale, ale ona to chce predať a nie načierno. To znamená, že mi daruje a ja načierno dám jej peniaze, to určite nie. Takže to je jedna vec, a pritom ja si myslím, že my si tú pôdu chceme chrániť a nechceme, aby to vlastnil niekto iný, a vy takúto možnosť nám fakticky zoberiete. A druhá vec, chápem tomu, že v poriadku, určitým spôsobom to treba obmedziť. Ale prečo to nerobíte? Ja viem, že to bude stáť peniaze, že bude to štát vykupovať. Ak niekto bude chcieť predať, tak napríklad Slovenský pozemkový fond. Takéto možnosti prečo by neboli? Ponúknite tak, aby v prípade napríklad diaľnic, že vykupujete tú pôdu, lebo ide, to je záujem štátu, a mne nehovorte, že záujmom štátu nie je takto chrániť našu pôdu.
Bugár, Béla, podpredseda NR SR (2019-09-18):
Nech sa páči.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140, za 99, proti 11, zdržalo sa 29, 1 nehlasoval. Uvedený návrh sme schválili. Sme v treťom čítaní . Pristúpime teda k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Viskupič, Jozef, poslanec NR SR (2014-02-13):
Ďakujem. Téma predvolebnej kampane, ja sa, vážený pán minister, chcem spýtať, že či ste si uvedomili, že kto robí z hodiny otázok predvolebnú kampaň, kto robí pri vládnych návrhoch predvolebnú kampaň, kto robí z tejto schôdze predvolebnú kampaň. Odpoveď je jednoduchá: Robert Fico. Kandiduje z postu premiéra a nemá toľko odvahy, aby povedal, že na buď ten prezidentský úrad dám, alebo nedám. A nie nechávať si v zálohe to, že nedám, zostanem premiérom. Toto je otázka. A môžte tie dvere, tie dvere sú proste otvorené, áno, hocičo, čo sa v tomto parlamente bude robiť a zúčastní sa toho premiér, môže byť interpretované ako predvolebná kampaň. Jedna vec. A druhá vec, zdá sa mi absolútne obludné, že minister vnútra, ktorý je šesť rokov ministrom vnútra, tu ide skúšať poslancov Národnej rady, že čo urobili v jednotlivých kauzách. Čo ste urobili vy? Veď máte, nasta..., ako zamietli ste to pekne pod koberec, ja som hovoril aj presné scenáre. Čiže ak vašou úlohou to bolo zamiesť pod koberec, urobili ste parádnu robotu. Ale odpustite nám, že sa vás na to, alebo celej vlády v tomto prípade, chceme pýtať, že či takýmto spôsobom 47 mil. eur sa môže zametať pod koberec a či toto nie je naozaj tlakovanie hrnca pred celou verejnosťou, ktorá už vidí, že nerobíte dobre, či toto nie je ten moment, kedy sa vás na to môžme opýtať a keď skladáte zodpovednosť celá vláda. Takže myslím si, že je falošné vypytovať sa, kto iný čo urobil, skúste si spytovať vlastné svedomie.
Kaník, Ľudovít, poslanec NR SR (2014-11-09):
... že je tu jedna možnosť, aby konečne SMER vyhodnotil túto situáciu, a pán Paška môže odstúpiť sám.
Pellegrini, Peter, predseda NR SR (2024-02-07):
Pán poslanec, nevyrušujte a vy opustite sálu, prosím vás. Môžte pokračovať. (Reakcia poslanca Pročka.) Ale vy choďte dole, čo nás tu voláte.